
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 51 

27 Ιανουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση δικαιώματος υπογραφής στους Γενικούς 
Γραμματείς ΥΠΕΘΟ, ΔΟΣ και Σχέσεων με Ευρωπαϊ¬ 
κές Κοινότητες και Διεθνείς Οργανισμούς, στους 
Γενικούς Δ/ντές Εξωτερικών Οικονομικών και 
Εμπορικών Σχέσεων και Συντονισμού Υπηρεσιών 
Εξωτερικού και στους Προϊσταμένους Δ/νσεων και 
Τμημάτων του Υπουργείου Εθνικής Οικονομίας να 
υπογράφουν «Με εντολή Αναπληρωτή Υπουρ¬ 
γού». 1 

Μεταβίβαση δικαιώματος υπογραφής στους Γ ενικούς 
Γραμματείς ΥΠΕΘΟ, Επενδύσεων και Ανάπτυξης, 
στο Γενικό Δ/ντή Περιφερειακής Πολιτικής και Ανά¬ 
πτυξης και στους Προϊσταμένους Δ/νσεων, Τμημά¬ 


των και του Αυτοτελούς Γ ραφείου του Υπουργείου 
Εθνικής Οικονομίας να υπογράφουν «Με εντολή 

Υφυπουργού». 2 

Πρόσληψη πρώην εργαζομένου της διαλυθείσας ΕΑΣ, 
σύμφωνα με τις διατάξεις του άρθρου 12 του Ν. 
2150/1993. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α.Π. 2955/ΔΙΟΕ 67 (1) 


Μεταβίβαση δικαιώματος υπογραφής στους Γενικούς 
Γραμματείς ΥΠΕΘΟ, ΔΟΣ και Σχέσεων με Ευρωπαϊκές 
Κοινότητες και Διεθνείς Οργανισμούς, στους Γενικούς 
Δ/ντές Εξωτερικών Οικονομικών και Εμπορικών Σχέ¬ 
σεων και Συντονισμού Υπηρεσιών Εξωτερικού και 
στους Προϊσταμένους Δ/νσεων και Τμημάτων του 
Υπουργείου Εθνικής Οικονομίας να υπογράφουν «Με 
εντολή Αναπληρωτή Υπουργού». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α) Του Ν. 1558/1985 «Κυβέρνηση και Κυβερνητικά 
Όργανα» και ειδικότερα των άρθρων 29 και 29Α το οποίο 
προστέθηκε με το άρθρο 27 του Ν. 2081 /1992 και το γε¬ 
γονός ότι, από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού. 


β) Του Ν. 2085/92 «Ρύθμιση θεμάτων οργάνωσης, λει¬ 
τουργίας και προσωπικού της Δημόσιας Διοίκησης και άλ¬ 
λες διατάξεις» (Α’ 170). 

γ) Του Π.Δ. 455/1993 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α’ 189). 

δ) Την αριθμ. 594/13.10,1993 απόφαση του Πρωθυ¬ 
πουργού «Σύσταση τεσσάρων (4) θέσεων Αναπληρωτών 
Υπουργών με ταυτόχρονη κατάρτιση ισάριθμων θέσεων 
Υφυπουργών» (Α’ 826). 

ε) Του Π.Δ. 138/1993 «Οργανισμός του Υπουργείου 
Εθνικής Οικονομίας» (Α’ 55). 

2. Την αριθμ. πρωτ. 31/20.10.93 (Β’ 829) απόφαση του 
Πρωθυπουργού «Καθορισμός αρμοδιοτήτων του Αναπλη¬ 
ρωτή Υπουργού Εθνικής Οικονομίας». 

3. Την ανάγκη να διασφαλισθεί η εύρυθμη και αποδο¬ 
τική λειτουργία των Υπηρεσιών του Υπουργείου Εθνικής 
Οικονομίας, επί των οποίων ασκούμε αρμοδιότητες, κα¬ 
θώς και η ταχεία διεκπεραίωση των υποθέσεων που έχουν 
ανατεθεί σ' αυτές, αποφασίζουμε: 

1. Μεταβιβάζουμε στους Γ ενικούς Γ ραμματείς ΥΠΕΘΟ 
και ΔΟΣ, στο Γενικό Δ/ντή Εξωτερικών Οικονομικών και 
Εμπορικών Σχέσεων, στο Γ ενικό Διευθυντή Συντονισμού 
Υπηρεσιών Εξωτερικού, στους Προϊσταμένους Δ/νσεων, 
Τμημάτων και Αυτοτελών Γ ραφείων του Υπουργείου Εθνι¬ 
κής Οικονομίας το δικαίωμα να υπογράφουν «Με εντολή 
Αναπληρωτή Υπουργού» τις πιο κάτω πράξεις: 

Α. Στο Γενικό Γραμματέα ΥΠΕΘΟ πέρα από τις αρμο¬ 
διότητες που καθορίζονται από το άρθρο 25 του Ν. 
1558/85 και τις κατωτέρω πράξεις αρμοδιότητας των κα¬ 
τωτέρω Δ/νσεων της Γ ενικής Δ/νσης Εξωτερικών Οικονο¬ 
μικών και Εμπορικών Σχέσεων καθώς και της Γ ενικής Δ/ 
νσης Συντονισμού Υπηρεσιών Εξωτερικού καθώς και των 
δύο Δ/νσεων της Γ ενικής Γ ραμματείας Σχέσεων με Ευρω¬ 
παϊκές Κοινότητες και Διεθνείς Οργανισμούς: 

- Πολιτικής Εξωτερικού Εμπορίου. 

- Διαδικασιών Εξωτερικού Εμπορίου. 

- Σχέσεων με τις χώρες του ΟΟΣΑ - Ν. Αφρικής και τις 
Οικονομικά Ανεπτυγμένες χώρες της Ασίας. 

- Σχέσεων με τις χώρες της Α. Ευρώπης και Βαλκανικές 
χώρες. 

- Σχέσεων με τις χώρες της Μ. Ανατολής και τις Οικονο¬ 
μικά Αναπτυσσόμενες χώρες της Ασίας, Αφρικής και Λ. 
Αμερικής. 

- Α* 

- Β* 

- Σχέσεων με Ευρωπαϊκές Κοινότητες. 

- Διεθνών Οικονομικών Οργανισμών. 

1. Τη υπογραφή αποφάσεων συγκρότησης Συμβουλίων 
και Επιτροπών όπου δεν είναι ευθέως ορισμένη και εφό¬ 
σον δεν μετέχει Υπουργός ή Υφυπουργός. 

2. Την υπογραφή αποφάσεων ορισμού εκπροσώπων 
του Υπουργείου σε Συμβούλια και Επιτροπές άλλων Δημο¬ 
σίων Υπηρεσιών και Οργανισμών. 

3. Την υπογραφή αποφάσεων συγκρότησης ενδοϋπη- 
ρεσιακών Επιτροπών και Ομάδων Εργασίας, για την επί¬ 
τευξη καλύτερου συντονισμού των διαφόρων δραστηριο¬ 
τήτων των παραπάνω Δ/νσεων καθώς και για την διεξα¬ 
γωγή συγκεκριμένων ερευνητικών εργασιών. 

4. Τις πειθαρχικές αποφάσεις και πράξεις πειθαρχικής 
διαδικασίας εφόσον επιλαμβάνεται ως πειθαρχικός προϊ¬ 
στάμενος ο Γενικός Γραμματέας. 

5. Την υπογραφή κανονικών αδειών και αδειών άνευ 
αποδοχών πλην αναρρωτικών των Γ ενικών Δ/ντών. 

Β. Στο Γ ενικό Γ ραμματέα της Γ ενικής Γ ραμματείας ΔΟΣ 
τις πράξεις αρμοδιότητας των κατωτέρω Δ/νσεων των δύο 
Γ ενικών Δ/νσεων. 

- Πολιτικής Εξωτερικού Εμπορίου. 

- Διαδικασιών Εξωτερικού Εμπορίου. 

- Σχέσεων με τις χώρες του ΟΟΣΑ - Ν. Αφρικής και τις 

Οικονομικά Ανεπτυγμένες χώρες της Ασίας. 

- Σχέσεων με τις χώρες της Α. Ευρώπης και Βαλκανικές 

χώρες. 

- Σχέσεων με τις χώρες της Μ. Ανατολής και τις Οικονο¬ 
μικά Αναπτυσσόμενες χώρες της Ασίας, Αφρικής και Λ. 

Αμερικής. 

- Α’ 

- Β’ 

1. Την παροχή οδηγιών στις ανωτέρω Υπηρεσιακές Μο¬ 
νάδες για την μεθόδευση και τον συντονισμό της κοινής 
δραστηριότητας αυτών, με σκοπό την αποτελεσματική 
εφαρμογή της Κυβερνητικής Πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, που 
αποσκοπούν στην εκπόνηση, σχεδιασμό, προγραμματι¬ 
σμό και έλεγχο βραχυχρόνιων και μακροχρόνιων προγραμ¬ 
μάτων των Μονάδων αυτών, μέσα στα πλαίσια της υλοποί¬ 
ησης της Κυβερνητικής Πολιτικής. 

3. Την υπογραφή απαντήσεων στις αιτήσεις επανεξέτα¬ 
σης ή αναφορές παραπόνων ή καταγγελίες πολιτών ή νο¬ 
μικών προσώπων κατά ενεργειών ή παραλήψεων των Ορ¬ 
γάνων των παραπάνω Υπηρεσιακών Μονάδων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογρά¬ 
φονται από τους Υπουργούς, αλλά ύστερα από εξουσιο¬ 
δότησή τους από τους Γ ενικούς Γ ραμματείς των οικείων 
Υπουργείων. 

5. Τα θέματα προσωπικού των Οργανισμών που επο¬ 
πτεύονται από το Υπουργείο μας (ΟΠΕ, ΔΕΘ, ΟΑΕΠ). 

6. Τις μετακινήσεις των υπαλλήλων. 

7. Τις εγκρίσεις, παρατάσεις, τροποποιήσεις ή απορρί¬ 
ψεις εισαγωγής ειδών ως και την ενέργεια παντός συνα¬ 
φούς προς αυτά θέματος, για ποσά από 20.000.001 μέχρι 
100.000.000 δρχ. 

8. Τις εγκρίσεις, τροποποιήσεις, απορρίψεις εξαγωγής 
εγχώριων προϊόντων καθώς και η ενέργεια παντός συνα¬ 
φούς θέματος από 100.000.001 δρχ. μέχρι 200.000.000 
δρχ. 

9. Τις εγκρίσεις επανεξαγωγής προϊόντων αλλοδαπής 
προέλευσης, τροποποιήσεις ή απορρίψεις: 


α) Εφόσον η αξία ΡΟΒ επανεξαγωγής είναι μεγαλύτερη 
ή ίση της αξίας ΟΙΡ εισαγωγής και εφόσον δεν μπορεί να 
εξακριβωθεί από τα παραστατικά στοιχεία της εισαγωγής 
ή πρόκειται περί προϊόντων του ΚΕΦ. 36 και 93 από 
100.000.001 μέχρι 200.000.000 δρχ. 

β) Εφόσον η αξία ΡΟΒ επανεξαγωγής είναι μικρότερη 
της αξίας ΟΙΡ εισαγωγής από 100.000.001 μέχρι 
200.000.001 δρχ. 

10. Τις εγκρίσεις εξαγωγής δειγμάτων ή εκθεμάτων εγ¬ 
χώριων προϊόντων χωρίς συναλλαγματικές διατυπώσεις, 
για δειγματισμό η έκθεση σε εκθέσεις εξωτερικού από 
Ελληνικές Επιχειρήσεις ή εμπόρους που ενδιαφέρονται 
για την προβολή των προϊόντων τους στις ξένες αγορές 
καθώς και εγχωρίων προϊόντων χωρίς συναλλαγματικές 
διατυπώσεις για έλεγχο δοκιμής καλής λειτουργίας μηχα¬ 
νημάτων που πρόκειται να παραγγελθούν στο εξωτερικό ή 
για έλεγχο ποιοτικό, αντοχή κ.λπ. από οίκους του εξωτερι¬ 
κού από 3.000.001 μέχρι 6.000.000 δρχ. 

11. Τις εγκρίσεις και απορρίψεις εξαγωγής εγχώριων 
προϊόντων που αποστέλλονται χωρίς συναλλαγματικές 
διατυπώσεις στο εξωτερικό ως δώρα κ.λπ. από 100.001 
μέχρι 6.000.000 δρχ. 

12. Τις εγκρίσεις και απορρίψεις επανεξαγωγής προϊό¬ 
ντων αλλοδαπής προέλευσης που αποστέλλονται ως 
δώρα από 6.000.001 μέχρι 15.000.000 δρχ. 

13. Τις εγκρίσεις εξαγωγής εγχώριων προϊόντων χωρίς 
συναλλαγματικές διατυπώσεις για επεξεργασία και επα- 
νεισαγωγή καθώς και υπολειμμάτων ή απορριμμάτων με¬ 
τάλλων κοινών και πολύτιμων για καθαρισμό από ξένες 
προσμίξεις με επανεισαγωγή των καθαρών μετάλλων από 
100.000.001 μέχρι 200.000.000 δρχ. 

14. Τις εγκρίσεις εξαγωγής μηχανολογικού εξοπλισμού 
για μίσθωση και επανεισαγωγή για ποσά από 100.000.001 
μέχρι 200.000.000 δρχ. 

15. Τις εγκρίσεις ή απορρίψεις επανεξαγωγής προϊό¬ 
ντων αλλοδαπής προέλευσης χωρίς συναλλαγματικές δια¬ 
τυπώσεις εφόσον εισήχθησαν επίσης χωρίς συναλλαγμα¬ 
τικές διατυπώσεις και δεν διατέθηκε συνάλλαγμα για την 
εισαγωγή τους, ούτε διακανονίσθηκε η αξία τους από 
100.000.001 μέχρι 200.000.000 δρχ. 

16. Τις παραστάσεις των εγκρίσεων των παραγράφων 
7, 8, 9, 10, 11, 12, 13, 14 και 15 μέχρι ένα έτος. 

17. Τα έγγραφα με τα αποτελέσματα των διαπραγμα¬ 
τεύσεων για επίτευξη αντισταθμιστικών οφελών. 

18. Τα έγγραφα σχετικά με την κατάρτιση συμβολαίων 
αγοράς Ελληνικών προϊόντων. 

19. Την επιβολή προστίμου για αξία εισαγωγής - εξαγω¬ 
γής από δραχμές 50.000.000 και άνω. 

20. Τις εγκρίσεις εξαγωγής εγχώριων προϊόντων χωρίς 
συναλλαγματικές διατυπώσεις για επεξεργασία και επα- 
νεισαγωγή καθώς και υπολειμμάτων ή απορριμμάτων με¬ 
τάλλων κοινών και πολύτιμων για καθαρισμό από ξένες 
προσμίξεις με επανεισαγωγή των καθαρών μετάλλων από 
30.000.001 μέχρι 100.000.000 δρχ. 

21. Τα έγγραφα που αναφέρονται σε θέματα διοικητι¬ 
κής και οικονομικής εποπτείας, οργάνωσης, ελέγχου λει¬ 
τουργίας και απόδοσης των Γραφείων Εμπορικών Συμ¬ 
βούλων και Ακολούθων. 

22. Τις αποφάσεις έκδοσης χρηματικών ενταλμάτων 
προπληρωμής. 

23. Τα έγγραφα παραπομπής των εισαγωγέων στο Πει¬ 
θαρχικό Συμβούλιο Εξαγωγικού Εμπορίου. 

Γ. Στον Γενικό Γραμματέα της Γενικής Γραμματείας 
Σχέσεων με Ευρωπαϊκές Κοινότητες και Διεθνείς Οργανι- 

σμούς πράξεις αρμοδιότητας των κατωτέρω Δ/νσεων: 
α) Σχέσεων με Ευρωπαϊκές Κοινότητες, 
β) Διεθνών Οικονομικών Οργανισμών. 

1. Την παροχή οδηγιών στις ανωτέρω Υπηρεσιακές Μο- 
- νάδες για την μεθόδευση και τον συντονισμό της κοινής 

δραστηριότητας αυτών, με σκοπό την αποτελεσματική 
εφαρμογή της Κυβερνητικής πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, που 
αποσκοπούν στην εκπόνηση, σχεδιασμό, προγραμματι¬ 
σμό και έλεγχο βραχυχρόνιων και μακροχρόνιων προγραμ¬ 
μάτων των Μονάδων αυτών, μέσα στα πλαίσια της υλοποί¬ 
ησης της Κυβερνητικής Πολιτικής. 

3. Την υπογραφή απαντήσεων σε αιτήματα επανεξέτα¬ 
σης ή αναφορές πραπόνων ή καταγγελίες πολιτών ή νομι¬ 
κών προσώπων ή υπαλλήλων κατά ενεργειών ή παραλή¬ 
ψεων των οργάνων των παραπάνω Υπηρεσιακών Μονά¬ 
δων. 

4. Την υπογραφή των πράξεων που εκδίδονται με την 
σύμπραξη και άλλων Υπουργών εφόσον αυτές δεν υπο¬ 
γράφονται από τους Υπουργούς, αλλά ύστερα από εξου¬ 
σιοδότησή τους από τους Γενικούς Γραμματείς των οι¬ 
κείων Υπουργείων. 

5. Τις συνεισφορές προς τους Διεθνείς Οργανισμούς. 

6. Τις αποφάσεις που σχετίζονται με τα Προγράμματα 
υποτροφιών. 

7. Τα θέματα που αφορούν θέσεις και πολιτική στους 
Διεθνείς Οργανισμούς. 

8. Τις αποφάσεις ανάληψης υποχρεώσεων και αποφά¬ 
σεις καταβολής εισφορών και συμμετοχής στις δαπάνες 
διεθνών οικονομικών σχέσεων και Οργανισμών. 

9. Τις μετακινήσεις των υπαλλήλων. 

Δ. Στον Γενικό Διευθυντή της Γενικής Διεύθυνσης Εξω¬ 
τερικών Οικονομικών και Εμπορικών Σχέσεων καθώς και 
στον Γενικό Δ/ντή Συντονισμού Υπηρεσιών Εξωτερικών 
των Δ/νσεων. 

- Πολιτικής Εξωτερικού Εμπορίου. 

- Διαδικασιών Εξωτερικού Εμπορίου. 

- Σχέσεων με τις χώρες του ΟΟΣΑ - Ν. Αφρικής και τις 
Οικονομικά Αναπτυσσόμενες χώρες της Ασίας. 

- Σχέσεων με τις χώρες της Α. Ευρώπης και Βαλκανικές 
χώρες. 

- Σχέσεων με τις χώρες της Μ. Ανατολής και τις Οικονο¬ 
μικά Αναπτυσσόμενες χώρες της Ασίας, Αφρικής 
και Α. Αμερικής. 

- Α' 

- Β' 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σ’ 
αυτόν, καθώς και την αξιολόγηση του κόστους και της 
ποιότητας των αποτελεσμάτων τους. 

2. Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης του και 
τη διατύπωση εναλλακτικών προτάσεων και εισηγήσεων 
προς τα υπερκείμενα όργανα. 

3. Την εξασφάλιση συνεργασίας και συντονισμού με 
άλλα Υπουργεία και λοιπούς φορείς του δημόσιου τομέα. 

4. Την αξιολόγηση των Προϊσταμένων των Διευθύνσεων 
και την εκτίμηση, με ειδική σημείωση, της αξιολόγησης 
από τους τελευταίους των Προϊσταμένων των Τμημάτων, 
καθώς και την αξιοποίηση και ανάπτυξη του υπηρετούντος 
προσωπικού. 

5. Την προσυπογραφή όλων των εγγράφων που θα υπο¬ 


γράφονται από υπερκείμενα όργανα. 

6. Την υπογραφή εγγράφων αρμοδιότητας Δ/ντού, 
εφόσον συμπράττουν πάνω σ’ αυτά περισσότερες Δ/ 
νσεις. 

7. Την υπογραφή των κανονικών και εκπαιδευτικών 
αδειών των Προϊσταμένων Δ/νσεων και Τμημάτων της Γ ε¬ 
νικής Δ/νσης. 

8. Την επιβολή προστίμου για αξία εισαγωγή - εξαγωγή 
από 10.000.001 έως 50.000.000 δρχ. 

9. Τις εγκρίσεις, παρατάσεις, τροποποιήσεις ή απορρί¬ 
ψεις εισαγωγής ειδών ως και την ενέργεια παντός συνα¬ 
φούς προς αυτά θέματος, για ποσά από 10.000.001 μέχρι 
20.000.000 δρχ. 

10. Τις εγκρίσεις επανεξαγωγής προϊόντων αλλοδαπής 
προέλευσης τροποποιήσεις ή απορρίψεις: 

α) Εφόσον η αξία ΡΟΒ επανεξαγωγής είναι μεγαλύτερη 
ή ίση της αξίας ΟΙΡ εισαγωγής και εφόσον δεν μπορεί να 
εξακριβωθεί από τα παραστατικά στοιχεία της εισαγωγής 
ή πρόκειται περί προϊόντων του ΚΕΦ 36 και 93 από 
30.000.001 μέχρι 100.000.000 δρχ. 

β) Εφόσον η αξία ΡΟΒ επανεξαγωγής είναι μικρότερη 
της αξίας ΟΙΡ εισαγωγής από 30.000.001 μέχρι 
100.000.000 δρχ. 

Ειδικότερα: 

Στον Γενικό Δ/ντή της Γενικής Δ/νσης Εξωτερικών Οι¬ 
κονομικών και Εμπορικών Σχέσεων τις πιο κάτω πράξεις 
και έγγραφα αρμοδιότητας των Δ/νσεων: 

- Πολιτικής Εξωτερικού Εμπορίου. 

- Διαδικασιών Εξωτερικού Εμπορίου. 

- Σχέσεων με τις χώρες του ΟΟΣΑ - Ν. Αφρικής και τις 

Οικονομικά Ανεπτυγμένες χώρες της Ασίας. 

- Σχέσεων με τις χώρες της Α. Ευρώπης και Βαλκανικές 
χώρες. 

- Σχέσεων με τις χώρες της Μ. Ανατολής και τις Οικονο¬ 
μικά Αναπτυσσόμενες χώρες της Ασίας, Αφρικής 

και Λ. Αμερικής. 

- Α’ 

- Β' 

1. Τις άδειες για εισαγωγή ειδών που τελούν σε καθε¬ 
στώς ποσοτικού ορίου, καθώς και τις άδειες για την εξα¬ 
γωγή ειδών προς τελειοποίηση και επανεισαγωγή (παθη¬ 
τική τελειοποίηση) για την έκδοση των οποίων προηγείται 
κατανομή του ποσοτικού ορίου μεταξύ των αιτούντων. 

2. Τις εγκρίσεις, τροποποιήσεις, απορρίψεις εξαγωγής 
εγχώριων προϊόντων καθώς και η ενέργεια παντός συνα¬ 
φούς θέματος από 5.000.001 μέχρι 100.000.000 δρχ. 

3. Τις εγκρίσεις εξαγωγής δειγμάτων ή εκθεμάτων εγ¬ 
χώριων προϊόντων χωρίς συναλλαγματικές διατυπώσεις, 
για δειγματισμό ή έκθεση σε εκθέσεις εξωτερικού από 
Ελληνικές επιχειρήσεις ή εμπόρους που ενδιαφέρονται 
για την προβολή των προϊόντων τους στις ξένες αγορές 
καθώς και εγχώριων προϊόντων χωρίς συναλλαγματικές 
διατυπώσεις, για έλεγχο δοκιμής καλής λειτουργίας μηχα¬ 
νημάτων που πρόκειται να παραγγελθούν στο εξωτερικό ή 
για έλεγχο ποιοτικό, αντοχή κ.λ.π. από οίκους του εξωτε¬ 
ρικού από 100.001 μέχρι 3.000.000 δρχ. 

4. Τις εγκρίσεις και απορρίψεις εξαγωγής εγχώριων 
προϊόντων που αποστέλλονται χωρίς συναλλαγματικές 
διατυπώσεις στο εξωτερικό ως δώρα κλπ. μέχρι 100.000 
δρχ. 

5. Τις εγκρίσεις και απορρίψεις επανεξαγωγής προϊό¬ 
ντων αλλοδαπής προέλευσης που αποστέλλονται ως 
δώρα από 100.001 μέχρι 6.000.000 δρχ. 



490 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Τις εγκρίσεις εξαγωγής μηχανολογικού εξοπλισμού 
για μίσθωση και επανεισαγωγή για ποσά από 5.000.001 
μέχρι 100.000.000 δρχ. 

7. Τις εγκρίσεις ή απορρίψεις επανεξαγωγής προϊόντων 
αλλοδαπής προέλευσης χωρίς συναλλαγματικές διατυπώ¬ 
σεις εφόσον εισήχθησαν επίσης χωρίς συναλλαγματικές 
διατυπώσεις και δεν διατέθηκε συνάλλαγμα για την εισα¬ 
γωγή τους, ούτε διακανονίσθηκε η αξία τους από 
1.000.001 μέχρι 100.000.000 δρχ. 

8. Τις παρατάσεις των εγκρίσεων των παραγράφων 2,3, 
4, 5, 6 και 7 μέχρι ένα έτος. 

9. Τον ορισμό του αρμοδίου υπαλλήλου της Δ/νσης Δια¬ 
δικασιών Εξωτερικού Εμπορίου για την υπογραφή από αυ¬ 
τόν των αδειών που χορηγούνται στο Ε.Β.Ε. Θεσσαλονί¬ 
κης. 

Στον Γενικό Δ/ντή της Γενικής Δ/νσης Συντονισμού 
Υπηρεσιών Εξωτερικού τις πιο κάτω πράξεις και έγγραφα 
αρμοδιότητας των Δ/νσεων: 

- Α’ 

- Β’ 

1. Τα διάφορα έγγραφα προς τα Γραφεία των Εμπορι¬ 
κών Συμβούλων και Ακολούθων που αφορούν έρευνα αγο¬ 
ράς και γενικά την προώθηση των προϊόντων μας στο εξω¬ 
τερικό. 

2. Τον ορισμό Διευθυντών των περιπτέρων της επισή¬ 
μου συμμετοχής της χώρας μας σε Διεθνείς Εκθέσεις. 

3. Την υπογραφή εγκριτικών αποφάσεων για την απο¬ 
στολή εμβασμάτων στο εξωτερικό για την κάλυψη δαπα¬ 
νών για τη συμμετοχή της Ελλάδος σε Διεθνείς Εκθέσεις 
του εξωτερικού και την εν γένει προβολή των ελληνικών 
προϊόντων στο εξωτερικό. 

4. Τον ορισμό υπολόγου διαχειριστή των ανωτέρω εμβα¬ 
σμάτων. 

Ε. Στους προϊσταμένους Διευθύνσεων ή στους νόμι¬ 
μους αναπληρωτές τους. 

α. Γενικά 

1. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

2. Την υπογραφή προπαρασκευαστικών, διαβιβαστικών 
και υπομνηστικών εγγράφων της αρμοδιότητάς τους. 

3. Την υπογραφή αποφάσεων συγκρότησης Επιτροπών 
εκκαθάρισης των αρχείων της Διεύθυνσής τους. 

4. Την υπογραφή εγγράφων με τα οποία ζητούνται ή πα¬ 
ρέχονται πληροφορίες για την ορθή εφαρμογή των Νό¬ 
μων. 

5. Την υπογραφή εγγράφων και κάθε άλλης πράξεως 
που αφορά σε θέματα για τα οποία έχει παρασχεθεί, κατ’ 
αρχήν, έγκρισή μας ή έγκριση του Γενικού Γραμματέα. 

6. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο Αρχείο. 

7. Την υπογραφή τηλεγραφημάτων πληροφοριακού και 
προπαρασκευαστικού περιεχομένου που αποστέλλονται 
στο εσωτερικό και εξωτερικό. 

8. Την έκδοση εγκυκλίων. 

9. Την αξιολόγηση Προϊσταμένων Τμημάτων. 

β. Ειδικότερα: 

ΣΤ. Στους Προϊσταμένους των Διευθύνσεων ή τους νό¬ 
μιμους Αναπληρωτές τους της Γ ενικής Δ/νσης Οικονομι¬ 
κών και Εμπορικών Σχέσεων, τα έγγραφα που αναφέρο- 
νται στα παρακάτω θέματα: 

1. Τις εγκρίσεις, παρατάσεις, τροποποιήσεις ή απορρί¬ 
ψεις εισαγωγής ειδών ως και την ενέργεια παντός συνα¬ 
φούς προς αυτά θέματος για ποσά από 5.000.001 μέχρι 
10.000.000 δρχ. 


2. Τις εγκρίσεις επανεξαγωγής προϊόντων αλλοδαπής 
προέλευσης, τροποποιήσεις ή απορρίψεις. 

α) Εφόσον η αξία ΡΟΒ επανεξαγωγής είναι μεγαλύτερη 
ή ίση της αξίας ΟΙΡ εισαγωγής και εφόσον δεν μπορεί να 
εξακριβωθεί από τα παραστατικά στοιχεία της εισαγωγής 
ή πρόκειται περί προϊόντων του ΚΕΦ 36 και 93 από 
5.000.001 μέχρι 30.000.000 δρχ. 

β) Εφόσον η αξία ΡΟΒ επανεξαγωγής είναι μικρότερη 
της αξίας ΟΙΡ εισαγωγής από 5.000.001 μέχρι 
30.000.000 δρχ. 

3. Τις εγκρίσεις εξαγωγής μηχανολογικού εξοπλισμού 
για μίσθωση και επανεισαγωγή μέχρι 5.000.000 δρχ. 

4. Τις εγκρίσεις εξαγωγής δειγμάτων ή εκθεμάτων εγ¬ 
χώριων προϊόντων χωρίς συναλλαγματικές διατυπώσεις 
για δειγματισμό ή έκθεση σε εκθέσεις εξωτερικού από ελ¬ 
ληνικές επιχειρήσεις ή εμπόρους που ενδιαφέρονται για 
την προβολή των προϊόντων τους στις ξένες αγορές, κα¬ 
θώς και εγχώριων προϊόντων χωρίς συν/κές διατυπώσεις, 
για έλεγχο δοκικής καλής λειτουργίας μηχανημάτων που 
πρόκειται να παραγγελθούν στο εξωτερικό ή για έλεγχο 
ποιοτικό, αντοχή κ.λπ. από οίκους του εξωτερικού μέχρι 
100.000 δρχ. 

5. Τις εγκρίσεις και απορρίψεις επανεξαγωγής προϊό¬ 
ντων αλλοδαπής προέλευσης που αποστέλλονται ως 
δώρα μέχρι 100.000 δρχ. 

6. Τις εγκρίσεις εξαγωγής εγχώριων προϊόντων χωρίς 
συν/κές διατυπώσεις για επεξεργασία και επαναεισαγωγή 
καθώς και υπολλειμμάτων ή απορριμάτων μετάλλων κοι¬ 
νών και πολυτίμων για καθαρισμό από ξένες προσμίξεις με 
επαναεισαγωγή των καθαρών μετάλλων μέχρι 30.000.000 

δρχ. 

7. Τ ις εγκρίσεις ή απορρίψεις επανεξαγωγής προϊόντων 
αλλοδαπής προέλευσης χωρίς συν/κές διατυπώσεις, εφό¬ 
σον εισήχθησαν επίσης χωρίς συν/κές διατυπώσεις και 
δεν διατέθηκε συνάλλαγμα για την εισαγωγή τους, ούτε 
διακανονίσθηκε η αξία τους μέχρι 1.000.000 δρχ. 

8. Τις παρατάσεις των εγκρίσεων των παραπάνω παρα¬ 
γράφων 1, 2, 3, 4, 5, 6, 7 (μία παράταση). 

9. Τη χορήγηση πιστοποιητικών αντιγράφων εγκρίσεων, 
απορρίψεων ή αιτήσεων επί περιπτώσεων εξαγωγών, 
επανεξαγωγών και εισαγωγών. 

10. Τα έγγραφα με τα οποία εκφράζεται η κατά αρχήν 
θέση του Υπουργείου με συμφωνία διασύνδεσης αγοράς 
Ελληνικών προϊόντων ή υπηρεσιών, με συγκεκριμένες 
προμήθειες αξίας μέχρι 20.000.000 δρχ. 

Ζ. Στον Προϊστάμενο της Δ/νσης Διαδικασιών Εξωτερι¬ 
κού Εμπορίου ή τον νόμιμο αναπληρωτή του: 

1. Τις άδειες για την εισαγωγή ειδών που τελούν σε κα¬ 
θεστώς ποσοτικού ορίου καθώς και τις άδειες για την εξα¬ 
γωγή ειδών προς τελειοποίηση και επανεισαγωγή (παθη¬ 
τική τελειοποίηση) για τις οποίες δεν απαιτείται κατανομή 
του ποσοτικού ορίου μεταξύ των αιτούντων. 

2. Τις πράξεις που αναφέρονται στις αρμοδιότητες των 
Επιτροπών: 

α. Ρύθμιση θεμάτων Εισαγωγής 

β. Ελέγχου Συναλλάγματος Εισαγωγών και Εξαγωγών 
και δεν αφορούν επιβολή προστίμων. 

3. Την επιβολή προστίμου για αξία εισαγωγής από 
5.000.000 δρχ. - 10.000.000 δρχ. 

Η. Στους Προϊσταμένους των Τμημάτων της Δ/νσης 
Διαδικασιών Εξωτερικού Εμπορίου: 

1. Τις άδειες που χορηνούνται από το Ε.Β.Ε. Αθηνών και 

2. Την επιβολή πρόσημου για αξία εισαγωγής - εξαγω¬ 
γής μέχρι 5.000.000 δρχ 

θ. Στους Προϊσταμένους Τμημάτων των Γενικών Δ/ 
νσεων ή στους νόμιμους αυτών αναπληρωτές τους: 

α. Γενικά 

1. Την υπογραφή προπαρασκευαστικών, διαβιβαστικών 
και υπομνηστικών εγγράφων, ως και εκείνων που ενημε¬ 
ρώνουν τους ενδιαφερόμενους για την προεία των υποθέ- 
σεών τους και που δεν αφορούν γενικότερα τη Διεύθυνση. 

2. Την υπογραφή εγγράφων με τα οποία διαβιβάζονται 
για επίδοση κάθε είδους έγγραφα ή δικογραφία, ως και 
εκείνα με τα οποία επιστρέφονται ή αναζητούνται αλληλο¬ 
γραφίες για θέματα της αρμοδιότητάς τους. 

3. Την έκδοση πράξεων με τις οποίες τίθενται έγγραφα 
της αρμοδιότητάς τους στο Αρχείο. 

4. Την υπογραφή βεβαιώσεων για την ακρίβεια της αντι¬ 
γραφής των εγγράφων κοινών και εμπιστευτικών κρυπτο- 
γραφημένων και αποκρυπτογραφημένων και τηλεγραφη¬ 
μάτων της αρμοδιότητάς τους. 

5. Την υπογραφή ανακοίνωσης ή κοινοποίησης υπουρ¬ 
γικών αποφάσεων και των σε εκτέλεση αυτών εγγράφων 
της αρμοδιότητάς τους. 

6. Την υπογραφή απαντήσεων σε αναφορές, έγγραφα 
πολιτών, Υπηρεσιών, Νομικών Προσώπων, σε θέματα για 
τα οποία έχει λάβει θέση η Υπηρεσία πλην αναφορών πα¬ 
ραπόνων. 

7. Την υπογραφή εγγράφων με τα οποία ζητούνται διά¬ 
φορα στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση Πιστοποιητικών και βεβαιώσεων σε θέ¬ 
ματα που σύμφωνα με το νόμο μπορούν να βεβαιωθούν 
από τα στοιχεία που τηρούνται στην Υπηρεσία. 

β. Ειδικότερα: 

I. Στους Προϊσταμένους Τμημάτων και Αυτοτελών Γρα¬ 
φείων ή τους νόμιμους αναπληρωτές τους. 

1. Τις εγκρίσεις, παρατάσεις, τροποποιήσεις ή απορρί¬ 
ψεις εισαγωγής ειδών ως και την ενέργεια παντός συνα¬ 
φούς προς αυτά θέματος για ποσά μέχρι 5.000.000 δρχ. 

2. Τα έγγραφα διαπιστωτικού περιεχομένου. Επι¬ 
στροφή εγγυήσεων καλής εκτέλεσης. 

3. Τις αποφάσεις πληρωμής μισθωμάτων που καταβάλ¬ 
λονται σε εκτέλεση σύμβασης μίσθωσης ανεξαρτήτως πο¬ 
σού. 

4. Τις εγκρίσεις επανεξαγωγής προϊόντων αλλοδαπής 
προέλευσης, τροποποιήσεις ή απορρίψεις. 

α) Εφόσον η αξία ΡΟΒ επανεξαγωγής είναι μεγαλύτερη 
ή ίση της αξίας ΟΙΡ εισαγωγής και εφόσον δεν μπορεί να 
εξακριβωθεί από τα παραστατικά στοιχεία της εισαγωγής 
ή πρόκειται περί προϊόντων του ΚΕΦ. 36 και 93 μέχρι 
5.000.000 δρχ. 

β) Εφόσον η αξία ΡΟΒ επανεξαγωγής είναι μικρότερη 
της αξίας ΟΙΡ εισαγωγής μέχρι 5.000.000 δρχ. 

II. Ορίζουμε όπως: 

1. Τα έγγραφα που υπογράφονται «Με εντολή Αναπλη¬ 
ρωτή Υπουργού» από τους προαναφερθέντες Γενικούς Δ/ 
ντές και τους λοιπούς Προϊσταμένους που αναφέρονται 
σε γενικότερης σημασίας θέματα, θα κοινοποιούνται σε 
αντίγραφο στο Γ ραφείο μας. 

2. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

3. Όταν απουσιάζουν ή κωλύονται για οποιοδήποτε 
λόγω οι Γ ενικοί Δ/ντές οι αρμοδιότητες αυτών ασκούνται 


από τον αντίστοιχο Γ ενικό Γ ραμματέα. 

4. Όταν απουσιάζει ή κωλύεται για οποιοδήποτε λόγο ο 
Προϊστάμενος Διεύθυνσης οι αρμοδιότητες αυτού ασκού¬ 
νται από τον αρχαιότερο Τμηματάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2954 (2) 

Μεταβίβαση δικαιώματος υπογραφής στους Γενικούς 
Γραμματείς ΥΠΕΘΟ, Επενδύσεων και Ανάπτυξης, στο 
Γ ενικό Δ/ντή Περιφερειακής Πολιτικής και Ανάπτυξης 
και στους Προϊσταμένους Δ/νσεων, Τμημάτων και του 
Αυτοτελούς Γ ραφείου του Υπουργείου Εθνικής Οικο¬ 
νομίας να υπογράφουν «Με εντολή Υφυπουργού». 

Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» και ειδικότερα του άρθρου 29 και 29Α το οποίο 
προστέθηκε με το άρθρο 27 του Ν. 2081 /1992 και το γε¬ 
γονός ότι, από τις διατάξεις της απόφασης αυτής, δεν 
προκαλείται δαπάνη σε βάρος του Κρατικού Προϋπολογι¬ 
σμού. 

β) Του Ν. 2085/92 «Ρύθμιση θεμάτων οργάνωσης, λει¬ 
τουργίας και προσωπικού της Δημόσιας Διοίκησης και άλ¬ 
λες διατάξεις». (Α' 170). 

γ) Του Π.Δ. 455/1993 «Διορισμός Υπουργών, Αναπλη¬ 
ρωτών Υπουργών και Υφυπουργών" (Α’ 189). 

δ) Την αριθ. 594/13.10.1993 απόφαση του Πρωθυ¬ 
πουργού «Σύσταση τεσσάρων (4) θέσεων Αναπληρωτών 
Υπουργών με ταυτόχρονη κατάρτιση ισάριθμων θέσεων 
Υφυπουργών» (Α’ 826). 

ε) Του Π.Δ. 138/1993 «Οργανισμός του Υπουργείου 
Εθνικής Οικονομίας» (Α’ 55). 

2. Την αριθ. πρωτ. 6517/20.10.1993 (Β' 829) κοινή 
απόφαση του Πρωθυπουργού και του Υπουργού Εθνικής 
Οικονομίας «Καθορισμός αρμοδιοτήτων του Υφυπουργού 
Εθνικής Οικονομίας». 

3. Την ανάγκη να διασφαλισθεί η εύρυθμη και αποδο¬ 
τική λειτουργία των Υπηρεσιών του Υπουργείου Εθνικής 
Οικονομίας, επί των οποίων ασκούμε αρμοδιότητες, κα¬ 
θώς και η ταχεία διεκπεραίωση των υποθέσεων που έχουν 
ανατεθεί σ’ αυτές, αποφασίζουμε: 

1. Μεταβιβάζουμε στο Γενικό Γραμματέα ΥΠΕΘΟ, στο 
Γενικό Γραμματέα Επενδύσεων και Ανάπτυξης, στον Γε¬ 
νικό Δ/ντή Δημοσιών Επενδύσεων, Περιφερειακής Πολιτι¬ 
κής και Ανάπτυξης, στους Προϊσταμένους Δ/νσεων Τμη¬ 
μάτων και του Αυτοτελούς Γραφείου του Υπουργείου 
Εθνικής Οικονομίας το δικαίωμα να υπογράφουν «Με 
εντολή Υφυπουργού» τις πιό κάτω πράξεις: 

Α. Στο Γενικό Γραμματέα ΥΠΕΘΟ πράξεις αρμοδιότητας 
των κατωτέρω Διευθύνσεων και του Αυτοτελούς Γρα¬ 
φείου της Γ ενικής Δ/νσης Δημοσίων Επενδύσεων, Περι¬ 
φερειακής Πολιτικής και Ανάπτυξης της Κεντρικής Υπη¬ 
ρεσίας και των Δ/νσεων και Γραφείων Περιφερειακής 
Ανάπτυξης: 

α) Περιφερειακής Πολιτικής. 

β) Εφαρμογής και Εκταμιεύσεων Ευρωπαϊκού Ταμείου 

Περιφερειακής Ανάπτυξης (ΕΤΠΑ). 

γ) Ειδικών Προγ/των ΕΟΚ. 

δ) Δημοσίων Επενδύσεων. 

ε) Αυτοτελούς Γραφείου Έργων εκτροπής Αχελώου 
Ποταμού και αξιοποίησης της θεσσαλικής πεδιάδας. 

1. Την υπογραφή των κανονικών αδειών και αδειών άνευ 
αποδοχών, πλην αναρρωτικών αδειών του Γενικού Δ/ντή 
Δημοσίων Επενδύσεων, Περιφερειακής Πολιτικής και 
Ανάπτυξης. 

2. Τις πειθαρχικές αποφάσεις και πράξεις πειθαρχικής 
διαδικασίας εφόσον επιλαμβάνεται ως πειθαρχικός προϊ¬ 
στάμενος ο Γενικός Γραμματέας. 

Β. Στο Γενικό Γραμματέα Επενδύσεων και Ανάπτυξης 
πράξεις αρμοδιότητας των κατωτέρω Διευθύσεων και του 
Αυτοτελούς Γραφείου της Γενικής Δ/νσης Δημοσίων 
Επενδύσεων, Περιφερειακής Πολιτικής και Ανάπτυξης 
της Κεντρικής Υπηρεσίας και των Δ/νσεων και Γ ραφείων 
Περιφερειακής Ανάπτυξης. 

α) Περιφερειακής Πολιτικής. 

β) Εφαρμογής και Εκταμιεύσεων Ευρωπαϊκού Ταμείου 
Περιφερειακής Ανάπτυξης (ΕΤΠΑ). 

γ) Ειδικών Προγ/των ΕΟΚ. 

δ) Δημοσίων Επενδύσεων. 

ε) Αυτοτελούς Γραφείου Έργων εκτροπής Αχελώου 
Ποταμού και αξιοποίησης της θεσσαλικής πεδιάδας. 

1. Την παροχή οδηγιών στις ανωτέρω Υπηρεσιακές Μο¬ 
νάδες για την μεθόδευση και τον συντονισμό της κοινής 
δραστηριότητος αυτών, με σκοπό την αποτελεσματική 
εφαρμογή της Κυβερνητικής Πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, που 
αποσκοπούν στην εκπόνηση, σχεδιασμό, προγραμματι¬ 
σμό και έλεγχο βραχυχρόνιων και μακροχρόνιων προγραμ¬ 
μάτων των Μονάδων αυτών, μέσα στα πλαίσια της υλοποί¬ 
ησης της Κυβερνητικής Πολιτικής. 

3. Την υπογραφή απαντήσεων στις αιτήσεις επανεξέτα¬ 
σης ή αναφορές παραπόνων ή καταγγελίες πολιτών ή νο¬ 
μικών προσώπων κατά ενεργειών ή παραλήψεων των Ορ¬ 
γάνων των παραπάνω Υπηρεσιακών Μονάδων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογρά¬ 
φονται από τους Υπουργούς, αλλά ύστερα από εξουσιο¬ 
δότησή τους από τους Γ ενικούς Γ ραμματείς των οικείων 
Υπουργείων. 

5. Τις προτάσεις προς το Υπουργείο Οικονομικών με τις 
οποίες καθορίζεται το μηνιαίο ύψος πληρωμών του Προ¬ 
γράμματος Δημοσίων Επενδύσεων. 

6. Τις αποφάσεις και εγκυκλίους με τις οποίες καθορί¬ 
ζονται, τροποποιούνται ή παρέχονται οδηγίες για τον 
τρόπο χρηματοδότησης και την πραγματοποίηση των πλη¬ 
ρωμών των έργων του Προγράμματος Δημοσίων Επενδύ¬ 
σεων. 

7. Τις δανειοδοτήσεις έργων του Προγράμματος Δημο¬ 
σίων Επενδύσεων προς διεθνείς χρηματοδοτικούς οργα¬ 
νισμούς ΕΤΕ και ΤΚΑΣΕ. 

8. Τις εισηγήσεις προς την Διϋπουργική Επιτροπή για 
την υλοποίηση του Προγράμματος Δημοσίων Επενδύ¬ 
σεων. 

9. Τη πράξη μετακίνησης των υπαλλήλων μέσα στην ίδια 
Γενική Δ/νση. 

Γ. Στον Γενικό Διευθυντή Δημοσίων Επενδύσεων, Περι¬ 
φερειακής Πολιτικής και Ανάπτυξης τις πιο κάτω πράξεις 


και έγγραφα αρμοδιότητας των Δ/νσεων: 

α) Περιφερειακής Πολιτικής. 

β) Εφαρμογής και Εκταμιεύσεων Ευρωπαϊκού Ταμείου 
Περιφερειακής Ανάπτυξης (ΕΤΠΑ). 

γ) Ειδικών Προγ/των ΕΟΚ. 

δ) Δημοσίων Επενδύσεων. 

ε) Αυτοτελούς Γραφείου Έργων εκτροπής Αχελώου 
Ποταμού και αξιοποίησης της θεσσαλικής πεδιάδας. 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σ’ 
αυτόν, καθώς και την αξιολόγηση του κόστους και της 
ποιότητας των αποτελεσμάτων τους. 

2. Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης του και 
τη διατύπωση εναλλακτικών προτάσεων και εισηγήσεων 
προς τα υπερκείμενα όργανα. 

3. Την εξασφάλιση συνεργασίας και συντονισμού με 
άλλα υπουργεία και λοιπούς φορείς του δημόσιου τομέα. 

4. Την αξιολόγηση των Προϊσταμένων των Διευθύνσεων 
και την εκτίμηση, με ειδική σημείωση, της αξιολόγησης 
από τους τελευταίους των Προϊσταμένων των Τμημάτων, 
καθώς και την αξιοποίηση και ανάπτυξη του υπηρετούντος 
προσωπικού. 

5. Την παροχή οδηγιών προς τις πιο πάνω Διευθύνσεις 
του Υπουργείου για την μεθόδευση και τον συντονισμό 
της κοινής δραστηριότητας αυτών, με σκοπό την αποτελε¬ 
σματική υλοποίηση της Κυβερνητικής Πολιτικής. 

6. Τα έγγραφα πάνω σε θέματα αρμοδιότητας Προϊστα¬ 
μένου Δ/νσης εφ’ όσον συμπράττουν σε αυτά περισσότε¬ 
ρες Δ/νσεις. 

7. Την υπογραφή των κανονικών και εκπαιδευτικών 
αδειών των Προϊσταμένων Δ/νσεων και Τμημάτων της Γ ε¬ 
νικής Δ/νσης. 

8. Την προσυπογραφή όλων των εγγράφων που θα υπο¬ 
γράφονται από υπερκείμενα όργανα. 

Δ. Στους Προϊσταμένους Διευθύνσεων ή στους νόμιμους 
αναπληρωτές τους. 

α. Γενικά. 

1. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

2. Την υπογραφή προπαρασκευαστικών, διαβιβαστικών 
και υπομνηστικών εγγράφων της αρμοδιότητάς τους. 

3. Την υπογραφή αποφάσεων συγκρότησης Επιτροπών 
εκκαθάρισης των αρχείων της Διεύθυνσής τους. 

4. Την υπογραφή εγγράφων με τα οποία ζητούνται ή πα¬ 
ρέχονται πληροφορίες για την ορθή εφαρμογή των Νό¬ 
μων. 

5. Την υπογραφή εγγράφων και κάθε άλλης πράξεως 
που αφορά σε θέματα για τα οποία έχει παρασχεθεί, κατ’ 
αρχήν, έγκρισή μας ή έγκριση του Γενικού Γραμματέα. 

6. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο Αρχείο. 

7. Την υπογραφή τηλεγραφημάτων πληροφοριακού και 
προπαρασκευαστικού περιεχομένου που αποστέλλονται 
στο εσωτερικό και εξωτερικό. 

8. Την έκδοση εγκυκλίων. 

9. Την αξιολόγηση των Προϊσταμένων Τμημάτων. 

β) Ειδικότερα: 

Δ. Στους Προϊσταμένους των Διευθύνσεων Εφαρμογής 
και Εκταμιεύσεων (ΕΤΠΑ) και Ειδικών Προγρ/των ΕΟΚ ή 
στους νόμιμους αναπληρωτές τους. 

1. Τα έγγραφα προς το Υπουργείο Οικονομικών για την 
κατανομή στους δικαιούχους των κονδυλίων που μεταβι¬ 
βάζονται στη χώρα μας από τον προϋπολογισμό της ΕΟΚ 

στα πλαίσια της χρηματοδότησης προγραμμάτων και έρ¬ 
γων από το Ευρωπαϊκό Ταμείο Περιφερειακής Ανάπτυξης, 
την Ειδική Γραμμή 551 του Κοινοτικού Προϋπολογισμού 
και τα προγράμματα Τεχνικής Βοήθειας για την εφαρμογή 
των νέων Διαρθρωτικών Κανονισμών της ΕΟΚ. 

2. Τα έγγραφα για την υποβολή αιτήσεων έγκρισης της 
χρηματοδότησης προγραμμάτων και έργων από το Ταμείο 
Περιφερειακής Ανάπτυξης της ΕΟΚ, την υποβολή στοι¬ 
χείων και εκθέσεων προόδου καθώς και την υποβολή αι¬ 
τήσεων εκταμιεύσεων των οφειλομένων προς την χώρα 
ποσών από την εφαρμογή των παραπάνω προγραμμάτων 
και έργων. 

Στον Προϊστάμενο της Διεύθυνσης Δημοσίων Επενδύ¬ 
σεων ή στον νόμιμο αναπληρωτή του τα έγγραφα που ανα- 
φέρονται στα παρακάτω θέματα: 

1. Χρηματοδοτήσεων όλων των Συλλογικών Αποφά¬ 
σεων του Προγράμματος Δημοσίων Επενδύσεων, που 
ενεργούνται στα πλαίσια αφ’ ενός μεν των εγκεκριμένων 
υπό του Υπουργού Εθνικής Οικονομίας ορίων Πιστώσεων 
και Πληρωμών για κάθε τομέα του Προγράμματος και αφ’ 
ετέρου του κατά μήνα καθοριζόμενου υπό του Υπουργείυ 
Οικονομικών ύφους Πληρωμών. 

2. Χρηματοδοτήσεων (κατανομών) των εγκεκριμένων 
ορίων πληρωμών του Τομέα Νομαρχιακά Προγράμματα. 

3. Χρηματοδοτήσεων από συνεισφορές τρίτων για την 
εκτέλεση έργων του Προγράμματος Δημοσίων Επενδύ¬ 
σεων για όλους τους φορείς. 

4. Εντολών μεταφοράς των εσόδων Δημοσίων Επενδύ¬ 
σεων από τους ειδικούς υπολογαριασμούς που τηρούνται 
στην Τράπεζα της Ελλάδας, στον λογαριασμό «Ε.Δ. Συ¬ 
γκέντρωση Εισπράξεων και Πληρωμών». 

Ε. Στους Προϊσταμένους Τμημάτων και τον Προϊστάμενο 
του Αυτοτελούς Γραφείου ή στους νόμιμους αυτών ανα¬ 
πληρωτές: 

α. Γενικά. 

1. Την υπογραφή προπαρασκευαστικών, διαβιβαστικών 
και υπομνηστικών εγγράφων, ως και εκείνων που ενημε¬ 
ρώνουν τους ενδιαφερόμενους για την πορεία των υποθέ- 
σεών τους και που δεν αφορούν γενικότερα τη Διεύθυνση. 

2. Την υπογραφή εγγράφων με τα οποία διαβιβάζονται 
για επίδοση κάθε είδους έγγραφα ή δικογραφία, ως και 
εκείνα με τα οποία επιστρέφονται ή αναζητούνται αλληλο¬ 
γραφίες για θέματα της αρμοδιότητάς τους. 

3. Την έκδοση πράξεων με τις οποίες τίθενται έγγραφα 
της αρμοδιότητάς τους στο Αρχείο. 

4. Την υπογραφή βεβαιώσεων για την ακρίβεια της αντι¬ 
γραφής των εγγράφων κοινών και εμπιστευτικών, κρυπτο- 
γραφημένων και αποκρυπτογραφήμένων και τηλεγραφη- 
μένων της αρμοδιότητάς τους. 

5. Την υπογραφή ανακοίνωσης ή κοινοποίησης υπουρ¬ 
γικών αποφάσεων και των σε εκτέλεση αυτών εγγράφων 
της αρμοδιότητάς τους. 

6. Την υπογραφή απαντήσεων σε αναφορές, έγγραφα 
πολιτών, Υπηρεσιών, Νομικών Προσώπων, σε θέματα για 
τα οποία έχει λάβει θέση η Υπηρεσία πλην αναφορών πα¬ 
ραπόνων. 

7. Την υπογραφή εγγράφων με τα οποία ζητούνται διά¬ 
φορα στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση Πιστοποιητικών και βεβαιώσεων σε θέ¬ 
ματα που σύμφωνα με το νόμο μπορούν να βεβαιωθούν 
από τα στοιχεία που τηρούνται στην Υπηρεσία. 


β) Ειδικότερα: 

Στον Προϊστάμενο του Τμήματος Προϋπολογισμού και 
Οικονομικής Παρακολούθησης της Διεύθυνσης Δημοσίων 
Επενδύσεων, τη θεώρηση των εντολών που αφορούν δα¬ 
πάνες εξωτερικού του Προγράμματος Δημοσίων Επενδύ¬ 
σεων. 

II. Ορίζουμε όπως: 

1. Τα έγγραφα που υπογράφονται «Με εντολή Υφυ¬ 
πουργού» από τους Γενικούς Γραμματείς ΥΠΕΘΟ, Επεν¬ 
δύσεων και Ανάπτυξης από τον προαναφερθέντα Γενικό 
Διευθυντή και τους λοιπούς Προϊσταμένους που αναφέ- 
ρονται σε γενικότερης σημασίας θέματα, θα κοινοποιού¬ 
νται σε αντίγραφο στο Γ ραφείο μας. 

2. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερω κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερω 
κλιμάκιο αποφασίζει σχετικά. 

3. Όταν απουσιάζει ή κωλύεται για οποιοδήποτε λόγο ο 
Γ ενικός Δ/ντής οι αρμοδιότητες αυτού ασκούνται από τον 
αντίστοιχο Γ ενικό Γ ραμματέα. 

4. Όταν απουσιάζει ή κωλύεται για οποιοδήποτε λόγο ο 
Προϊστάμενος Δ/νσης ή Τμήματος οι αρμοδιότητες αυτού 
ασκούνται από τον αρχαιότερο Τμηματάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουαρίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 
-+- 

Αριθ. Γ 45609/3793 (3) 

Πρόσληψη πρώην εργαζομένου της διαλυθείσας ΕΑΣ, 

σύμφωνα με τις διατάξεις του άρθρου 12 του Ν. 2150/ 

1993. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 12 του Ν. 2150/1993 (ΦΕΚ 
98Α' της 16.6.1993), σύμφωνα με τις οποίες πρώην εργα¬ 
ζόμενοι στη διαλυθείσα με το Ν. 2078/1992 Επιχείρηση 
Αστικών Συγκοινωνιών (ΕΑΣ) που είναι άτομα με ειδικές 
ανάγκες κατά τις διατάξεις του πρώτου εδαφίου της παρ. 
4 του άρθρου 1 του Ν. 1648/1986 ή έχουν τέκνα με βαριά 
ηθικά, ψυχοσωματικά προβλήματα, με ποσοστό αναπη¬ 
ρίας 67% και άνω, προσλαμβάνονται, εφόσον δεν τακτο¬ 
ποιήθηκαν με τις διατάξεις του Ν. 2078/1992, σε δημό¬ 
σιες υπηρεσίες ή ΝΠΔΔ ή σε Οργανισμούς και Επιχειρή¬ 
σεις του ευρύτερου δημόσιου τομέα, όπου ήταν αποσπα- 
σμένοι. 

2. Την από 25.6.1993 αίτηση του ΚΑΛΛΙΩΡΑ ΗΛΙΑ, τα 
επισυναπτόμενα σ' αυτή δικαιολογητικά και τα στοιχεία 
που μας διαβιβάστηκαν από τη Δ/νση Προσωπικού της 
πρώην ΕΑΣ. 

Απ’ όλα τα στοιχεία προκύπτει ότι ο ανωτέρω: 

α) Ήταν εργαζόμενος στην πρώην ΕΑΣ από την οποία 
απολύθηκε και δεν τακτοποιήθηκε σύμφωνα με τις διατά¬ 
ξεις του Ν. 2078/1992. 

β) Είναι άτομο με ειδικές ανάγκες, σύμφωνα με τις δια¬ 
τάξεις του πρώτου εδαφίου της παρ. 4 του άρθρου 1 του 
Ν. 1648/1986, με ποσοστό αναπηρίας 67%, όπως προκύ- 

πτει από την αριθμ. 479/27.1.89 γνωμοδότηση της Πρωτ/ 
θμιας Υπηρεσ. Υγειον. Επιτροπής Διμερ. Δυτ. Αττικής. 

γ) Κατέχει τίτλο σπουδών Ανωτέρας Σχολής Τεχνολό¬ 
γων Μηχανικών (ΚΑΤΕΕ). 

δ) Δεν έχει υπερβεί το 64ο έτος της ηλικίας του. 

3. Τα με αριθμ. α) 32818/2627/14.9.93, β) 32812/ 
2617/20.9.93 έγγραφα του Υπουργείου Μεταφορών και 
Επικοινωνιών, από τα οποία προκύπτει ότι υπηρεσιακές 
ανάγκες που να καλύπτει η πρόσληψη του ανωτέρω έχει ο 
Οργανισμός Τηλεπικοινωνιών Ελλάδος (ΟΤΕ) στον οποίο 
δεν υπάρχει κενή οργανική θέση με σχέση εργασίας ιδιω¬ 
τικού δικαίου αορίστου χρόνου, αντίστοιχη των τυπικών 
προσόντων αυτού. 

4. Ότι συντρέχουν όλες οι απαιτούμενες προϋποθέσεις 
για την πρόσληψη του προαναφερομένου, σύμφωνα με τις 
διατάξεις του άρθρου 12 του Ν. 2150/1993, στον ΟΤΕ. 

5. Το άρθρο 29Α του Ν. 1558/85 όπως συμπληρώθηκε 
με το άρθρο 27 του Ν. 2081/92. 

6. Την αριθμ. 193/28.12.93 απόφαση του Υπουργικού 
Συμβουλίου, αποφασίζουμε: 

1. Προσλαμβάνουμε τον ΚΑΛΛΙΩΡΑ ΗΛΙΑ του ΓΕΩΡ¬ 
ΓΙΟΥ πρώην εργαζόμενο της διαλυθείσης ΕΑΣ, στον ΟΤΕ 


και σε προσωποπαγή θέση ΤΕ (τακτική) ειδικότητας Τε¬ 
χνολόγου Μηχανικού με σχέση εργασίας ιδιωτικού δικαίου 
αορίστου χρόνου, που συνιστάται αυτοδικαίως με την πα¬ 
ρούσα απόφαση και η οποία καταργείται επίσης αυτοδι¬ 
καίως με την αποχώρηση από την υπηρεσία κατά οποιοδή- 
ποτε τρόπο του ανωτέρω υπαλλήλου. 

2. Από τις διατάξεις της απόφαση αυτής προκαλείται 
δαπάνη σε βάρος του προϋπολογισμού του Ο.Τ.Ε. ύψους 
2.500.000 δρχ. περίπου για κάθε οικονομικό έτος. 

3. Η ανωτέρω δαπάνη θα καλυφθεί από τον προϋπολο¬ 
γισμό του Ο.Τ.Ε., όπου έχει εγγράφει πίστωση με στοιχεία 
ΚΑΔ 2110. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1993 

